Ekskursantė

„Ekskursantė“ – 2013 m. lietuvių istorinė drama, paremta tikrais faktais. Filme pasakojama apie vienuolikmetės mergaitės Marijos, pasprukusios iš tremtinius į Sibirą gabenančio ešelono, 5 tūkst. kilometrų kelionę atgal į Lietuvą. Tai pirmasis lietuvių pastatytas meninis filmas apie sovietų vykdytus trėmimus Lietuvoje. Scenarijus sukurtas remiantis 1989 m. paskelbta publikacija „Komjaunimo tiesoje“. Dramos pavadinimas – aliuzija į filmo sceną, kurioje mergaitė apsimeta esanti rusė, kuri atsiliko nuo ekskursijos.

Atsiliepimai 
Nors filmas Lietuvoje susilaukė kritikos dėl tokių personažų, kaip NKVD karininkas, teigiamo pavaizdavimo, drama itin palankiai įvertinta už laikmečio perteikimą bei personažų įvairovę. Pasak kino kritiko Dario Voitukevez, „dialogas labai gerai apgalvotas, todėl leidžiama susipažinti su visiškai skirtingų kultūrų ir nacijų papročiais. Skirtingas tų pačių lietuvių ir rusų paveikslas. Vieni parodo savo humanišką pusę, kiti – gyvuliškus instinktus. Įdomu, jog nepabijota parodyti smurto. Beveik kiekvienoje scenoje matomas pasaulis yra kaip kokia degraduojančios visuomenės irštva, kurioje karaliauja vienas vienintelis įstatymas – „akis už akį“. Filmas susilaukė pagyrų ir dėl perskyros tarp nukentėjusios tautos bei pavergėjų naikinimo, siekio atkreipti dėmesį į žmogiškojo konformizmo bei prisitaikymo baimės akivaizdoje problematiką.

Apdovanojimai

Išnašos 

Lietuvos kinas
Lietuvos filmai